**Biharkeresztes Város Önkormányzat 16.**

**P** o l g á r m e s t e r é t ő l

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Előkészítő:** Szalóki János Szabolcs

**E L Ő T E R J E S Z T É S**

**„Zöld-kék infrastruktúra fejlesztések településeken”** *pályázat benyújtásáról*

Hamarosan megjelenik a **Zöld-kék infrastruktúra fejlesztések településeken** egy hazai és EU-s finanszírozású pályázat, vélhetően 2025. októberében, melyre pályázatot szeretnénk benyújtani. A jelenleg kiválasztott helyszín aZöldmező utca szomszédságában zöldterületként funkcionáló terület lenne.

**„Zöld-kék infrastruktúra fejlesztések településeken (ERFA)” – KEHOP\_Plusz-2.2.1-25 pályázati felhívás**

**A program célja, hogy a településeket érintő, a klímaváltozás által is súlyosbított vízgazdálkodási problémákra természetalapú megoldásokat kínáljon.  
A támogatott fejlesztések középpontjában a zöld-kék infrastruktúra (ZKI) áll, amely a helyben fellelhető vizek visszatartására és ökológiai kezelésére épül. Az ilyen beruházások nemcsak a környezeti terhelést csökkentik, hanem hozzájárulnak a települések élhetőségéhez és a lakosság életminőségének javításához is.**

**A felhívás szellemisége összhangban van az Új Európai Bauhaus kezdeményezés értékeivel, amely a fenntarthatóságot, a szépséget és a közösséget helyezi a középpontba. A cél, hogy a helyi közösségek számára kézzelfogható, pozitív változásokat hozzon a klímaváltozás elleni küzdelem.**

Kérem az előterjesztés megtárgyalását, amelyhez elfogadásra javaslom az alábbi

**H a t á r o z a t i j a v a s l a t-ot:**

**1.**

Biharkeresztes Város Önkormányzat Képviselő-testülete benyújtja pályázatát **Zöld-kék infrastruktúra fejlesztések településeken felhívásra.**

A pályázattal kapcsolatos további kötelezettségvállalás megtételére, a pályázat benyújtására és annak tartalmának meghatározására felhatalmazza a polgármestert.

**2.**

Biharkeresztes Város Önkormányzat Képviselő-testület ne nyújtsa be pályázatát **Zöld-kék infrastruktúra fejlesztések településeken felhívásra.**

**Felelős:** Dani Béla Péter polgármester

**Határidő**: pályázati kiírás szerint

Biharkeresztes, 2025.09.15

Dani Béla Péter

polgármester